laion/Wikipedia-Exotic huggingface dataset:
רזא קוצ'אן-נז'אד

רזא קוצ'אן-נז'אד נור-ניא (בפרסית: رضا قوچان‌نژاد نورنیا; נולד ב-20 בספטמבר 1987) הוא כדורגלן איראני המשחק בעמדות החלוץ והקיצוני ימני בזוולה ובנבחרת איראן. קוצ'אן-נז'אד נולד במשהד שבאיראן, וכשהיה בן ארבע היגרה משפחתו להולנד. קוצ'אן-נז'אד שיחק בנעוריו בקבוצת הנוער פירזיה, ובמחלקות הנוער של קמבור ושל הירנפיין. בשנת 2006 ערך את הופעת הבכורה שלו כשחקן בוגר בהירנפיין, במשחק נגד א.ז. אלקמאר. בקיץ 2009 קוצ'אן-נז'אד סיים את חוזהו בהירנפיין, ושקל לא לחדשו על מנת להתמקד בלימודי תורת המשפט ומחשבה מדינית. בסופו של דבר באותו קיץ חתם בגו אהד איגלס. בינואר 2010 קוצ'אן-נז'אד עבר לקמבור. את הופעת הבכורה שלו בקבוצה ערך ב-22 בינואר, נגד פיינדאם. במשחק זה כבש גם את שער הבכורה שלו בקבוצה, לאחר 9 שניות בלבד ממשחק הפתיחה, ובכך שבר את שיאו של יוהאן קרויף לשער המהיר ביותר בהולנד. במהלך התקופה בה שיחק בקמבור, החל לשחק גם כקיצוני. ב-14 בפברואר 2011 הוא כבש שלושער נגד אמן. ביוני 2011 קוצ'אן-נז'אד חתם בסנט טרוידן מליגת העל הבלגית. הוא כבש את שער הבכורה שלו בליגת העל הבלגית במשחק נגד קלאב ברוז'. ב-31 באוגוסט 2012 קוצ'אן-נז'אד הגיע לסיכום על העברתו לסטנדרד לייז', שיצאה לפועל בינואר 2013. הוא חתם על חוזה בקבוצה ל-3 וחצי שנים. בקיץ 2013 מונה למאמן הקבוצה גיא לוזון הישראלי. תחת לוזון קוצ'אן-נז'אד שיחק חצי עונה בלבד, עד חורף 2014, אז עבר לצ'רלטון את'לטיק מהצ'מפיונשיפ. מאוגוסט 2014 הושאל קוצ'אן-נז'אד פעמיים: עד פברואר 2015 לאל-כווית מליגת העל הכוויתית ומפברואר 2015 לאל-וכרה מליגת העל הקטרית; לקראת עונת 2015/2016 שב לצ'רלטון. בקיץ 2018 קוצ'אן-נז'אד חתם באפואל ניקוסיה מליגת העל הקפריסאית. ב-31 בינואר 2019 הושאל לסידני ב-2 בספטמבר 2019 חזר להולנד וחתם בזוולה. בין השנים 2003 ו-2007 קוצ'אן-נז'אד שיחק בנבחרות הצעירות של הולנד. ב-16 באוקטובר 2012 קוצ'אן-נז'אד הופיע לראשונה במדי נבחרת איראן, בניצחון 0-1 על קוריאה הדרומית במוקדמות מונדיאל 2014. בקמפיין מוקדמות גביע אסיה 2015 כבש 5 שערים, ובכך היה מלך השערים של קמפיין המוקדמות, יחד עם עלי מבחוט מאיחוד האמירויות הערביות. קוצ'אן-נז'אד שיחק עם איראן במונדיאל 2014. הוא כבש שער אחד בטורניר, בהפסד במשחק שלב הבתים 3-1 לבוסניה והרצגובינה. בכך הפך לשחקן הראשון של צ'רלטון את'לטיק שכובש בגביע העולם. מלך השערים של מוקדמות גביע אסיה: 2015 רזא קוצ'אן-נז'אד, באתר Transfermarkt רזא קוצ'אן-נז'אד, באתר Fussballdaten.de (בגרמנית) רזא קוצ'אן-נז'אד, באתר Soccerway רזא קוצ'אן-נז'אד, באתר WorldFootball.net רזא קוצ'אן-נז'אד, באתר National Football Teams רזא קוצ'אן-נז'אד, באתר FootballDatabase.eu
האיים הבריטיים

האיים הבריטיים (באנגלית: British Isles, בריטיש איילס) הם קבוצת איים, ובהם חמש מדינות ושטחים תלויים במערב יבשת אירופה: הרפובליקה של אירלנד (בחרה להיפרד מהשלטון הבריטי, לפיכך המונח "האיים הבריטיים" לא מקובל באירלנד) הממלכה המאוחדת של בריטניה הגדולה וצפון-אירלנד (אנגליה, ויילס וסקוטלנד ביחד עם צפון-אירלנד) האי מאן (Isle of Man) גרנזי (Bailiwick of Guernsey) ג'רזי (Bailiwick of Jersey) מונח שונה, אך דומה באופן מבלבל – האיים של בריטניה (באנגלית: British Islands בריטיש איילנדס) – כולל רק מה שעדיין בשליטתה של הממלכה המאוחדת. האיים הם: האי בריטניה הגדולה (מחולק לאנגליה, סקוטלנד, וויילס) האיים הצפוניים שבתחום סקוטלנד איי שטלנד (Shetland) פייר אייל (Fair Isle) אורקני (Orkney) רוקול (Rockall) ההברידים (Hebrides) ההברידים הפנימיים ההברידים החיצוניים האיים קלייד התחתונים הכוללים את האי אראן והאי בוטה האנגליסים הוולשים שבתחום ויילס לונדי האי וייט (Isle of Wight) איי סילי (Isles of Scilly) לינדיספראן האי אירלנד (רק צפון-אירלנד נותר בממלכה המאוחדת, כששאר האי בחזקת הרפובליקה של אירלנד) איי אלסטר איי קונצ'ט איי לנסטר איי מנסטר איי התעלה האי מאן (Isle of Man) האיים הבריטיים האיים של בריטניה - חלקה של הממלכה המאוחדת באיים הבריטיים אירלנד (אי) – האי המערבי, מבין האיים הבריטיים הרפובליקה של אירלנד – מדינה ריבונית עצמאית השוכנת בעיקר על דרומו של האי האירי צפון-אירלנד – חבל-ארץ של המלוכה הבריטית; השוכנת בעיקר על צפונו של האי האירי ישויות הממלכה המאוחדת חלוקה מנהלית של אנגליה אזורי אנגליה אנגליה – חבל-ארץ של המלוכה הבריטית ויילס – חבל-ארץ של המלוכה הבריטית סקוטלנד – חבל-ארץ של המלוכה הבריטית האיים הבריטיים, באתר אנציקלופדיה בריטניקה (באנגלית) ערך זה הוא קצרמר בנושא איים ובנושא גאוגרפיה של אירופה. אתם מוזמנים לתרום לוויקיפדיה ולהרחיב אותו.
ג'ירו הוריקושי

יפן זהו שם יפני; שם המשפחה הוא הוריקושי. ד"ר ג'ירו הוריקושי (ביפנית: 堀越 二郎‏; 22 ביוני 1903 - 11 בינואר 1982), מהנדס אווירונאוטיקה יפני, שהיה המתכנן הראשי של רבים ממטוסי התקיפה היפנים במלחמת העולם השנייה, שהמפורסם ביניהם מטוס הקרב מיצובישי A6M זירו. הוא נולד בעיר פוג'יאוקה, במחוז גונמה, יפן. בשנת 1927 הוא סיים את לימודי האווירונאוטיקה במסגרת המחלקה להנדסה של האוניברסיטה של טוקיו, והחל לעבוד בחברת מיצובישי. העבודה הראשונה של ג'ירו הוריקושי הייתה תכנון מטוס ניסיוני לא מוצלח בשם מיצובישי 1MF10, שמעולם לא עבר את שלב אב הטיפוס לאחר מספר טיסות ניסוי שנעשו עליו. יחד עם זאת, לקחים שהופקו מתכנון מטוס זה הובילו לפיתוח של מטוס הרבה יותר מוצלח בשם מיצובישי A5M (שם הקוד של בעלות הברית למטוס זה היה "קלוד") אשר נכנס ליצור המוני בשנת 1936. זמן מה לאחר מכן, בשנת 1937, הוריקושי וצוותו בחברת מיצובישי התבקשו לתכנן מטוס עבור הצי הקיסרי היפני כמחליף למיצובישי A5M אשר לא תאם את דרישות הצי. במאי 1937 קיבלו החברות מיצובישי ונאקאג'ימה מפרט למטוס קרב חדש המיועד לנושאות מטוסים. במפרט נדרש מטוס המסוגל לטוס במהירות של 500 קמ"ש בגובה 4000 מטר ונסיקה ל-3000 מטר תוך 3.5 דקות. על המטוס לשהות באוויר שעתיים בפעולה רגילה, ו-6 עד 8 שעות במהירות שיוט חסכונית עם מכלי דלק נתיקים. החימוש נדרש להיות צמד תותחי 20 מ"מ, צמד מקלעי 7.7 מ"מ ושתי פצצות 30 או 60 ק"ג. כמו כן, דרש הצי לצייד את המטוס במכשיר קשר ואמצעי ניווט. כושר התמרון הנדרש ממנו היה להיות לפחות זהה לזה של ה-A5M, תוך הקפדה על כך שמוטת כנפיו לא תעלה על 12 מטר. צוות התכנון של נאקאג'ימה סבר כי הדרישות החדשות הן מגוחכות ובלתי אפשריות ופרש בינואר מתכנון המטוס. אולם הוריקושי נרתם לפרויקט, הוא החליט שהמשימה אפשרית אם יצליח להוריד את משקל המטוס למינימום האפשרי, הוא וצוותו עשו שימוש בכל טכניקת הפחתת משקל אפשרית, וחלקים רבים נבנו מאלומיניום. התכנון הסופי, עם כנף תחתית משתפלת, כן נסע רחב ומתכנס ותא טייס סגור במלואו היה בזמנו חדשני ביותר. המטוס שנודע בכינוי זירו (="מודל אפס") או בשמו המלא A6M זירו, היה לאחד ממטוסי הקרב המעולים של תקופת מלחמת העולם השנייה ולבעל מוניטין אגדי כמעט. עם זאת, פגמים בתכנונו וחוסר קריטי במנועים חזקים חרצו את גורלו לעומת מטוסים אמריקאיים מתקדמים דוגמת P-38 לייטנינג ו-F-6F הלקט. למרות הקשר ההדוק של חברת מיצובישי לממסד הצבאי היפני והשתתפותו הישירה של הוריקושי במאמץ של האומה היפנית לקראת מלחמת העולם השנייה, הוא התנגד בתוקף למה שהוא ראה כמלחמה חסרת תוחלת כנגד ארצות הברית והביע זאת ביומנו האישי שפורסם לציבור בשנת 1956. לאחר המלחמה, הוריקושי השתתף ביחד עם המהנדס קימורה הידמאסה בתכנון מטוס הנוסעים/התובלה היפני YS-11. לאחר פרויקט זה הוא החליט לעזוב את חברת מיצובישי ולהשקיע את מרצו בלימוד במוסדות חינוך ומחקר ביפן. הוריקושי מת מדלקת ריאות בבית חולים בטוקיו ב-11 בינואר 1982, בגיל 78. הסרט הרוח העולה של האנימטור היפני הייאו מיאזאקי מבוסס על חייו של הוריקושי. סרט אנימציה ביוגרפי בדיוני על דמותו של הוריקושי בשם "הרוח העולה" כתבה בניו-יורק טיימס על מותו של ג'ירו הוריקושי
קו ג'ה-צ'אול

קוריאה זהו שם קוריאני; שם המשפחה הוא קו. קו ג'ה-צ'אול (בקוריאנית: 구자철; ‏נולד ב־27 בפברואר 1989) הוא כדורגלן דרום קוריאני המשחק בעמדת הקשר ההתקפי בקבוצת אל-גארפה מליגת העל הקטרית. לקו 79 הופעות במדי נבחרת קוריאה הדרומית, בה הוא שימש קפטן עד לפרישתו ממנה בשנת 2019. קו הופיע בשנת 2006 באליפות בתי הספר התיכונים שהתקיימה באי צ'ג'ו. הוא הוביל את קבוצתו למקום השני בטורניר עם ביצועים מרשימים. בעקבות זאת, מאמן צ'ג'ו יונייטד החתים אותו בשנת 2007 על חוזה בקבוצה. תחילה הוא שיחק בקבוצת המילואים של צ'ג'ו, ולא הרשים עקב פציעות רבות. למרות זאת, עם חלוף הזמן הוא התחיל להוכיח את עצמו ולהרשים בהופעותיו, והחל לשחק באופן קבוע בקבוצה הראשונה של צ'ג'ו, בעיקר כקשר הגנתי. בעונת 2010 קו הוביל את צ'ג'ו לסגנות ליגת העל של קוריאה הדרומית. באותה עונה נבחר לשחקן המצטיין בליגת העל הקוריאנית. הוא היה גם מלך הבישולים באותה עונה בליגה. ב-30 בינואר 2011 קו עבר לוולפסבורג, וחתם במועדון הגרמני על חוזה לשלוש וחצי שנים. הוא ערך את הופעת הבכורה שלו בגרמניה ב-12 בפברואר, בהפסד הביתי 0–1 להמבורג. ב-31 בינואר 2012 קו הושאל לאאוגסבורג לעונה וחצי. בתקופה בה שיחק במועדון הוא סייע לו להימנע פעמיים מירידת ליגה. בסך הכל כבש שמונה שערים ב-32 הופעות ליגה בקבוצה. בעונת 2013/2014 הוא חזר לוולפסבורג. ב-18 בינואר 2014, לאחר חצי עונה במועדון, הוא עבר למיינץ, וחתם על חוזה לארבע וחצי שנים. הוא כבש את שער הבכורה שלו במיינץ בניצחון 0–2 על פרייבורג. בקיץ 2019 חתם קו על חוזה באל-גארפה הקטרית. קו היווה חלק מרכזי מנבחרת קוריאה הדרומית בגביע אסיה 2011, בו כבש חמישה שערים וסייע לנבחרתו להגיע עד לחצי הגמר. קו היה מלך השערים של הטורניר. קו שיחק באולימפיאדת לונדון בשנת 2012, וסייע לנבחרתו לזכות במדליית ארד. בכך, קוריאה הדרומית הפכה לנבחרת האסייתית השנייה שמגיעה לשלב חצי הגמר בטורניר הכדורגל במשחקים האולימפיים. קו נבחר לקפטן נבחרת קוריאה הדרומית למונדיאל 2014. בטורניר, הוא כבש בהפסד 2–4 לאלג'יריה. בינואר 2019 הודיע קו על פרישתו מנבחרת קוריאה הדרומית, לאחר ההדחה שלה ברבע גמר גביע אסיה 2019. השחקן המצטיין בליגת העל הקוריאנית: 2010 מלך הבישולים בליגת העל הקוריאנית: 2011 מלך השערים בגביע אסיה: 2011 מדיה וקבצים בנושא קו ג'ה-צ'אול בוויקישיתוף קו ג'ה-צ'אול, ברשת החברתית אינסטגרם קו ג'ה-צ'אול, סרטונים בערוץ היוטיוב קו ג'ה-צ'אול, באתר Transfermarkt קו ג'ה-צ'אול, באתר Fussballdaten.de (בגרמנית) קו ג'ה-צ'אול, באתר Soccerway קו ג'ה-צ'אול, באתר WorldFootball.net קו ג'ה-צ'אול, באתר National Football Teams קו ג'ה-צ'אול, באתר FootballDatabase.eu קו ג'ה-צ'אול, באתר ESPN
לם (להקה)

לם (באנגלית: Lamb) הם צמד מוזיקלי בריטי היוצר מוזיקה אלקטרונית. הצמד כולל את המפיק אנדי בארלו והזמרת-יוצרת לואיז רודז, או בשם הבמה שלה לו רודז. הצמד היה פעיל בין השנים 1996–2004 וחזר לפעילות בשנת 2009. חברי הלהקה המרכזיים היו תמיד לו רודז ואנדי בארלו, אך במהלך שנות פעילותם הם חברו למגוון רחב של נגנים, ביניהם נגן הקונטרבס ג'ון ת'ורן, שעדיין נחשב לחבר מרכזי בלהקה. הלהקה הוציאה לאור את אלבומה הראשון "Lamb" בשנת 1996. במהלך שמונה השנים הבאות, לם הוציאו שלושה אלבומים נוספים, ומאוחר יותר גם אלבום אוסף להיטים בשם "Best Kept Secrets" בשנת 2004. הלהקה זכתה להצלחה מסחרית גדולה עם הסינגל "Gorecki" מתוך אלבומם הראשון Lamb וכן עם הסינגל "Gabriel" מתוך אלבומם השלישי What Sound. הלהקה ידועה בשל סגנונה הייחודי המשלב את סגנונות הטריפ הופ והדראם נ' בייס יחד עם סגנון הג'אז. להקת לם התפרקה בשנת 2004. לאחר הפירוק, פנתה לו רודז לקריירת סולו, במסגרתה היא הוציאה לאור שלושה אלבומי סטודיו - "Beloved One", "Bloom, "One Good Thing" -בסגנון מוזיקת הפולק. קריירת הסולו של רודז, הייתה תפנית חדה בקריירה המוזיקלית שלה, שכן היא החלה לעשות דברים שלא היו נהוגים בעבודתה עם לם, בהם ביצוע גרסאות כיסוי לשירים שונים - ביניהם Down by the Water (פי ג'יי הארווי) ו-Satellite (אליוט סמית') - שינוי חד בסגנון המוזיקלי, וביצוע גרסה אקוסטית ללהיט של לם, "Gabriel". אנדי בארלו המשיך בעבודתו כמפיק מוזיקלי. במסגרת עבודתו עבד עם מגוון אמנים ולהקות, ביניהם הלהקה הבריטית פלסיבו והזמר-יוצר האירי דמיאן רייס. בנוסף לכך, הוציא בארלו לאור בשנת 2013, בפרויקט בשם "LOWB" אלבום סולו בשם "Leap and the Net Will Appear". בעקבות ביקוש רב, התאחדו לם בשנת 2009 למספר הופעות בפסטיבלים ברחבי אירופה. מאוחר יותר באותה שנה, הודיעו לם כי הם עובדים על אלבום סטודיו חמישי, שלבסוף ראה אור בשנת 2011, תחת השם "5". באוקטובר 2014 הוציאו לם אלבום סטודיו שישי בשם "Backspace Unwind". אלבומי סטודיו (Lamb (1996 (Fear of Fours (1999 (What Sound (2001 (Between Darkness and Wonder (2003 (2011) 5 (Backspace Unwind (2014 אלבומי הופעה (Live at Koko (2011 אלבומי אוסף (2004) Best Kept Secrets: The Best of Lamb 1996-2004 (Lamb Remixed (2005 DVD (Live at the Paradiso (2011 סינגלים (Cotton Wool (1996 (God Bless (1996 (Gold (1996 (Gorecki (1997 (B-Line (1999 (Softly (1999 (All in Your Hands (1999 (Gabriel (2001 (Sweet (2002 (Wonder (2004 (Build a Fire (2011 (Butterfly Effect (2012 (We Fall in Love (2014 In Binary (2015) מדיה וקבצים בנושא לם בוויקישיתוף אתר האינטרנט הרשמי של לם החנות הרשמית של לם לם, ברשת החברתית פייסבוק לם, ברשת החברתית אקס (טוויטר) לם, סרטונים באתר Vimeo לם, באתר פינטרסט לם, באתר ספוטיפיי לם, באתר סאונדקלאוד (באנגלית) לם, באתר Last.fm (באנגלית) לם, באתר AllMusic (באנגלית) לם, באתר MusicBrainz (באנגלית) לם, באתר Discogs (באנגלית) לם, באתר Songkick (באנגלית) האתר הרשמי של אנדי בארלו האתר הרשמי של לו רודז
לי קאון-הו

קוריאה זהו שם קוריאני; שם המשפחה הוא לי. לי קאון-הו (בקוריאנית: 이근호, נולד ב-11 באפריל 1985) הוא כדורגלן דרום קוריאני המשחק בעמדות החלוץ והקיצוני בקבוצת אולסן יונדאי ונבחרת קוריאה הדרומית. כנער, לי שיחק בנבחרת בית הספר התיכון בו למד. בשנת 2004 התחיל את הקריירה המקצועית שלו בקבוצת אינצ'ון יונייטד מעיר הולדתו. באינצ'ון לי לא זכה לדקות משחק רבות ובשלוש עונות בקבוצה הבוגרת הופיע בשני משחקים בלבד. עם זאת, הוא שיחק באופן קבוע בקבוצת המילואים של אינצ'ון ואף היה מועמד לתואר שחקן העונה בליגת קבוצות המילואים הדרום קוריאנית. לקראת תחילת עונת 2007 לי חתם בטגו. ב-2 עונות בקבוצה לי הופיע ב-64 משחקים, בהם כבש 25 שערים. בדצמבר 2008 תם חוזהו של לי בטגו, ובכך הפך לשחקן חופשי. לי קיבל הצעות מקבוצות אירופאיות שונות, בין היתר מבלקברן רוברס, אך דחה את ההצעות. באפריל 2009 לי חתם בג'ובילו איוואטה היפנית על חוזה לתשעה חודשים. הוא כבש שישה שערים ובישל ארבעה שערים בשמונת משחקי הליגה הראשונים שלו בקבוצה. מספר כלי תקשורת קישרו אותו למעבר לפריז סן-ז'רמן הצרפתית, אך בסופו של דבר העסקה לא יצאה לפועל. ביוני 2010 לי חתם בגמבה אוסקה. בעונת 2011 הוא כבש 15 שערים ב-32 הופעות בליגת העל היפנית. בינואר 2012 לי חזר לקוריאה וחתם באולסן יונדאי. באותה שנה זכה עם המועדון בליגת האלופות האסיאתית. הוא זכה בתואר השחקן המצטיין של הטורניר ואף זכה בתואר הכדורגלן האסייתי של השנה. ב-1 בינואר 2013 לי הושאל לקבוצת הצבא הדרום קוריאני סנג'ו סנגמו, במסגרת חוק גיוס חובה החל בקוריאה הדרומית. בשנת 2005 לי נכלל בסגל קוריאה הדרומית לגביע העולם עד גיל 20, אך ברוב המשחקים נשאר על הספסל. הוא גם זומן לסגלי הנבחרת לגביע אסיה 2007 ולאולימפיאדת בייג'ינג בשנת 2008. ב-29 ביוני 2007 לי ערך את הופעת הבכורה שלו בנבחרת קוריאה הדרומית במשחק ידידות נגד עיראק, כאשר נכנס כמחליף במחצית השנייה. במשחק זה הוא גם כבש את שער הבכורה שלו בנבחרת. לי סייע לנבחרתו להעפיל למונדיאל 2010 בכך שכבש שלושה שערים בקמפיין המוקדמות. למרות זאת, הוא לא זומן לסגל הנבחרת לטורניר הגמר. ב-26 במרץ 2013, במסגרת הסיבוב הרביעי של מוקדמות מונדיאל 2014 באסיה, לי כבש שער בניצחון 1-2 את קטאר, מה שסייע לנבחרתו להעפיל למונדיאל 2014 בזכות הפרש שערים גבוה יותר בשער אחד משל אוזבקיסטן. לי נכלל בסגל הסופי של נבחרתו למונדיאל. הוא כבש במשחק הראשון של נבחרתו בטורניר, במשחק התיקו 1-1 נגד רוסיה. אולסן יונדאי ליגת האלופות האסיאתית: 2012 סנג'ו סנגמו הליגה הצבאית השנייה של קוריאה: 2013 כדורגלן השנה באסיה: 2012 השחקן המצטיין בליגת האלופות האסיאתית: 2012 הרכב העונה בליגת העל של קוריאה הדרומית: 2007, 2008, 2012 השחקן המצטיין בליגה הצבאית השנייה של קוריאה: 2013 מלך השערים בליגה הצבאית השנייה של קוריאה: 2013 לי קאון-הו, ברשת החברתית אינסטגרם לי קאון-הו, באתר Transfermarkt לי קאון-הו, באתר Soccerway לי קאון-הו, באתר National Football Teams לי קאון-הו, באתר FootballDatabase.eu
תאורת גז

תאורת גז היא הפקה של אור מלאכותי מבעירה של דלק גזי כמו מימן, מתאן, אתן, אצטילן, בוטאן, פרופאן, פחמן חד-חמצני או גז טבעי. לפני שהחשמל היה נפוץ וכלכלי דיו לשימוש רחב, הגז היה אמצעי התאורה הפופולרי ביותר ברחובות. בתקופה זו הוארו רחובות ערים מודרניות בפנסי רחוב הפועלים על גז. פנסי הגז הראשונים הצריכו מדליק פנסים שהיה עובר ברחובות העיר לעת ערב ומדליק כל פנס בנפרד. במערכות תאורה מאוחרות יותר הוכנסו מציתים שהופעלו אוטומטית כאשר החלה זרימת גז בפנס. מערכות הפנסים המוקדמות ביותר מסוג זה הותקנו ככל הנראה בקורדובה שבספרד, בשנת 1000 לספירה לערך. הפיכת תאורת הגז למערכת רחבה מיוחסת לממציא הסקוטי ויליאם מֶרְדוֹךְ, בשנות ה-90 של המאה ה-18. מערכות פנסי רחוב בעלי מראה מודרני יותר, אשר פעלו על דלק קרוסין הותקנו בעיר לבוב, אז חלק מן האימפריה האוסטרו-הונגרית, בשנת 1853. בתקופה המודרנית תאורת הגז משמשת למחנאות, או ליצירה של אפקט נוסטלגי. מדיה וקבצים בנושא תאורת גז בוויקישיתוף ביוגרפיה של ויליאם מורדוך
מיגונית

מיגונית היא מרחב מוגן המוצב בשטחים ציבוריים (יישובים, פארקים, גני משחקים, תחנות אוטובוס ועוד) שמטרתו לספק מיגון מיידי בפני התקפות של רקטות ופצמ"רים שזמן ההתרעה בפניהן הוא קצר מכדי לאפשר גישה למקלט. באופן זה המיגונית משמשת כחלק מההגנה האזרחית של העורף. יש להיכנס אל המיגונית כאשר נשמעת אזעקת מלחמה, שהיא מערכת התרעה סדירה המזהירה את התושבים מפני סכנה קרובה של תקיפה אווירית (במטוסים, טילים או רקטות). המיגונית נועדה להגן מפני פגיעות ישירות של פצצות מרגמה וארטילריה רקטית. על פי רוב המיגונית נבנית במידות קטנות יותר מאשר חדרי ביטחון תקניים וכתוצאה מכך משקלה קטן יותר. דבר זה מאפשר הובלה זולה יותר מאשר הובלת ממ"ד נייד. בנוסף למיגוניות שנבנו מלכתחילה למטרה זו, משמשים כמיגוניות גם צינורות בטון גדולים, שסמוך לפתחיהם מוצב קיר בטון. מיגוניות רבות, שניצבות מזה שנים רבות באותו מקום, קושטו ועוטרו בציורים על ידי אמנים מקומיים. בעוטף עזה פועל מיזם עיטור המיגונית נועד לשוות להן מראה אסתטי ולקשט את הסביבה בה הן מוצבות, וכן להקל פסיכולוגית על ילדים ולהקטין את האפקט השלילי של נוכחות המיגוניות וירי הרקטות שמחייב אותן. בעקבות ירי הרקטות והפצמ"רים של ארגוני הטרור הפלסטיניים מרצועת עזה, שזמן ההתרעה להן הוא 15 שניות בלבד, פוזרו מיגוניות, בעשור הראשון של המאה ה-21, ברחבי שדרות ויישובי עוטף עזה, כמו גם לצד תחנות אוטובוסים, טרמפיאדות, מפעילים, מבני ציבור ותשתיות שונות במרחב. עם הרחבת טווח הירי של הרקטות הוצבו מיגוניות גם באשקלון, נתיבות, אופקים ועוד. ביולי 2014, כאשר רקטות ששוגרו מרצועת עזה פגעו ביישובי הפזורה הבדואית בנגב, הגישו בדואים אחדים, יחד עם ארגוני זכויות אדם, עתירה לבג"ץ, בדרישה שיורה להציב מיגוניות ביישובי הפזורה, משום שהבנייה ביישובים אלה אינה מספקת כל הגנה לתושביהם. העתירה נדחתה, בנימוק שבהחלטה בעניין הקצאת המיגוניות לא נמצא פגם המצדיק את התערבות בג"ץ. מיגוניות אינן יכולות להגן מפני מתקפת ירי, טילי RPG או רימונים הנזרקים לתוכם. בפועל במצב שכזה המיגוניות הופכות למלכודות מוות. במתקפת הפתע על ישראל (2023) היו כמה מיגוניות ששימשו כמלכודות מוות ואזרחים רבים נרצחו בתוכן, ולאחר מכן זכו לכינוי מיגוניות המוות. מדיה וקבצים בנושא מיגונית בוויקישיתוף הנחיות להצבת מיגוניות באופן ולונטרי - פיקוד העורף, מחלקת מיגון. האתר הרשמי של פרויקט "Artshelter" מבית קרן קיימת לישראל בג"ץ 5019/14 לבאד אבו עפאש ואחרים נ' מפקד פיקוד העורף ואחרים, ניתן ב־20 ביולי 2014 Isabel Kershner, Amit Elkayam, Hamas Assailants on Oct. 7 Ambushed Israeli Bomb Shelters, The New York Times, ‏November 11, 2023
סילו (פירושונים)

האם התכוונתם ל... ממגורה (באנגלית: Silo) - מבנה לאחסון חומרים בתפזורת ובמקרים מסוימים אף לנוזלים. סילו (מריו לואיס רודריגס קובוס) (1938 - 2010) - סופר ארגנטינאי ומייסדה של התנועה ההומניסטית. לודוויג סילו (1832 - 1918) - מתמטיקאי נורווגי שהוכיח תוצאות יסודיות בתורת החבורות, הנקראות משפטי סילו. סי-לו גרין – ראפר, כותב שירים ומפיק מוזיקלי אפרו-אמריקני. סיל
האוניברסיטה הלאומית של אירלנד

האוניברסיטה הלאומית של אירלנד (באנגלית: The National University of Ireland‏ (NUI); באירית: Ollscoil na hÉireann), היא מערכת של אוניברסיטאות פדרליות לאומיות וקולג'ים מוכרים, שהוקמו באירלנד בעקבות "חוק האוניברסיטאות האיריות" (1908). האוניברסיטאות הן עצמאיות בכל המובנים, מלבד הענקת התארים האקדמיים, המבוצעת על ידי המושב המרכזי של האוניברסיטה הלאומית בדבלין. לאוניברסיטה ארבעה סניפים מרכזיים בדבלין, קורק, גולוויי ומיינות', וכן חמישה קולג'ים בדבלין ובשאנון. בסיס האוניברסיטה במספר קולג'ים שהוקמו ב-1845 בקורק, גאלוויי ובלפסט, אוחדו ב-1849 ועברו מספר גלגולים, עד שברפורמות של 1908 הן הופרדו מ"אוניברסיטת המלכה של בלפסט" והפכו ל"אוניברסיטה הלאומית". ברפורמות של 1997 צורפו אליה מספר פקולטות במיינות'. האוניברסיטה חברה בקבוצת קוימברה. מדיה וקבצים בנושא האוניברסיטה הלאומית של אירלנד בוויקישיתוף אתר האינטרנט הרשמי של האוניברסיטה הלאומית של אירלנד (באנגלית) האוניברסיטה הלאומית של אירלנד, ברשת החברתית פייסבוק האוניברסיטה הלאומית של אירלנד, ברשת החברתית אקס (טוויטר) האוניברסיטה הלאומית של אירלנד, באתר אנציקלופדיה בריטניקה (באנגלית) ערך זה הוא קצרמר בנושא אוניברסיטאות ומכללות ובנושא אירלנד. אתם מוזמנים לתרום לוויקיפדיה ולהרחיב אותו.
גרה (פירושונים)

האם התכוונתם ל... גרה – עיר במדינת תורינגיה שבגרמניה גרה (צרפת) – קומונה בחבל לימוזן שבצרפת גרה (משקל) – יחידת משקל עברית/מסופוטמית קדומה, החלק העשרים של השקל מעלי גירה – תת-סדרה של מכפילי פרסה שמשותפת להם מערכת עיכול המתאימה לעיכול תאית (צלולוז) באמצעות תהליך הנקרא העלאת גרה העלאת גירה – חלק מתהליך העיכול במעלי גרה גרה - כינוי לצוואר בהמות הנשחטות בספרות ההלכתית (משום שהן מעלות גירה) אישים: לוראן גרה – שף צרפתי גר גירוי (פירושונים)
יאסין אבראהימי

יאסין בראהימי (בערבית: ياسين إبراهيمي, בצרפתית: Yacine Brahimi; נולד ב-8 בפברואר 1990), הוא כדורגלן צרפתי-אלג'יראי המשחק בעמדת הקיצוני והקשר ההתקפי באל-ע'ראפה מליגת העל הקטרית ובנבחרת אלג'יריה. בראהימי נולד בפריז להורים אלג'יראים. בילדותו ונעוריו שיחק בקבוצות הנוער של מונטריי, ויינסנואה וקרפונטיין. בשנת 2004 עבר בראהימי למחלקת הנוער של פריז סן-ז'רמן. לאחר שנתיים הוא עבר לסטאד רן, ובעונת 2007/2008 חתם על חוזה מקצועני ראשון בקריירה. בשנת 2009 הושאל לקלרמון פוט לעונה אחת. לאחר שחזר מתקופת ההשאלה האריך את חוזהו ברן. הוא ערך את הופעת הבכורה שלו בקבוצה הראשונה של סטאד רן ב-7 באוגוסט 2010, מול ליל, במחזור פתיחת ליגת העל הצרפתית. ב-14 באוגוסט הוא כבש את שער הבכורה שלו ברן, בניצחון 0-3 את נאנסי. ב-2 עונות בסטאד רן הופיע בראהימי ב-54 משחקים, בהם כבש תשעה שערים ובישל שישה שערים. בעונת 2012/2013 הושאל בראהימי לגרנדה מהלה ליגה, עם אפשרות לרכישתו בעונה הבאה. בעונה זו הופיע ב-28 משחקים אך לא מצא את הרשת. לקראת העונה שלאחר מכן נרכש בראהימי על ידי גרנדה. בעונתו השנייה בספרד כבש השחקן שלושה שערים ב-36 הופעות. ב-22 ביולי 2014 הודיעה הקבוצה מפורטוגל, פורטו, על רכישתו של בראהימי. פורטו שילמה לגרנדה 6.5 מיליון אירו תמורתו. השחקן חתם על חוזה לחמש שנים בקבוצה וסעיף השחרור שלו נקבע ל-50 מיליון אירו. ב-22 ביולי 2019 חתם בראהימי בא-ריאן מליגת העל הקטרית. בראהימי שיחק בכל הנבחרות הצעירות של צרפת, מגיל 16 ועד גיל 21. הוא זומן לראשונה לסגל נבחרת צרפת עד גיל 21 בשנת 2010. בנבחרת זו ערך שמונה הופעות, בהן כבש שער אחד. בשנת 2010 בראהימי יצר קשר עם התאחדות הכדורגל האלג'יראית ובדק את האפשרויות לכך שייצג את הנבחרת במונדיאל 2010. לבסוף השחקן עצמו החליט לותר על אפשרות זו, וקיווה כי יקבל זימון מנבחרת צרפת הבוגרת. לאחר מספר שנים בהן בראהימי לא קיבל זימון לסגל נבחרת צרפת הבוגרת, הוא הודיע בפברואר 2013 כי החליט לשחק בנבחרת אלג'יריה. הוא ערך את הופעת הבכורה שלו כחודש לאחר מכן, בניצחון 1-3 על בנין, במסגרת מוקדמות מונדיאל 2014. אלג'יריה העפילה למונדיאל 2014 ובראהימי נכלל בסגל הנבחרת. ב-22 ביוני 2014 כבש בראהימי את שער הבכורה שלו בנבחרת אלג'יריה, בניצחון 2-4 על קוריאה הדרומית בשלב הבתים. מדיה וקבצים בנושא יאסין אבראהימי בוויקישיתוף יאסין אבראהימי, באתר Transfermarkt יאסין אבראהימי, באתר Soccerway יאסין אבראהימי, באתר WorldFootball.net יאסין אבראהימי, באתר National Football Teams יאסין אבראהימי, באתר FootballDatabase.eu יאסין אבראהימי, באתר ESPN "Afcon winner Yacine Brahimi joins Qatari's club Al-Rayyan". Goal.com. 22 ביולי 2019. נבדק ב-22 ביולי 2019. {{cite web}}: (עזרה)
Sputnikmusic

Sputnikmusic (ידוע גם כ"Sputnik") הוא אתר אינטרנט המציע טורי ביקורת על אלבומי מוזיקה, חדשות מוזיקה, מאמרים, נתונים, ועוד. האתר, המבוסס על שיטת ויקי, נבדל מאתרים דומים כדוגמת פיצ'פורק, בכך שהוא מאפשר הן למבקרי מוזיקה מקצועיים והן לחובבנים לנהל את תוכן האתר, להוסיף בו טורי ביקורת ולדרג את התכנים בו, בדומה לאתר IMDb. האתר נחשב למוביל בתחומו וכמקור אמין למידע, וזוכה לחשיפה בעיתונות המרכזית ובאתרי אינטרנט שונים המביאים סימוכין מהאתר. ככלל, צוות האתר נוטה לעסוק באלבומים והוצאות לאור חדשות, אך רשאים לעסוק ולכתוב אודות כל מוצר מוזיקה אשר יצא לאור באופן רשמי. למרות שהאתר מכסה את כל סגנונות המוזיקה, שמים העורכים דגש על אמנים שאינם נמנים עם המיינסטרים כגון סיניק. "Sputnikmusic" הושק במקור על ידי ג'רמי פרוארדה (Jeremy Ferwerda) כשלוחה של האתר "Mxtabs", שעסק בטבלטורה לכלים שונים, ו-"Sputnikmusic", שנקרא אז "MusicianForums" היווה עבורו כתובת לביקורת מוזיקה. בימיו הראשונים, התכנים שרווחו באתר היו בעיקר סגנונות כרוק והבי מטאל. ביוני 2006, בעקבות תביעת זכויות יוצרים שהגיש ארגון "Music Publishers' Association" ‏(MPA(אנ')), בטענה לשימוש לא חוקי בטבלטורות, נסגר האתר. ‏"MusicianForums" השתנה ל-"SputnikMusic Forums". מנקודה זו, קיבל האתר שיפור משמעותי בהכנסת תוכן מקצועי והוספת דפים. על מנת לקבוע את זהותם המקצועית של המשתמשים, מחולקות דרגות החשיבות של הצוות לארבעה דרגים שונים: צוות הכותבים (Staff Writers): ‏ 25 כותבים נבחרים המספקים ביקורות מקצועיות ומאמרים תחת חסות האתר. מבקרים תורמים (Contributing Reviewers): משתמשים הזכאים לכתוב ביקורות ולהוסיף מידע, אך אינם נכללים בשקלולים של אתרים כגון Metacritic, ואינם מוכרים ומוזכרים כמבקרי מוזיקה בוויקיפדיה, אך מוכרים ככותבים מוכשרים בעלי יכולת להוסיף מאמרים באיכות גבוהה. כותבים לשעבר (Emeritus): סטטוס המוענק לכותבים שנכללו בעבר ב"צוות הכותבים", אך אינם עוד. מאמריהם מוכרים כ"מקצועיים". משתמשים (Users): כל משתמש שלא כלול באחת מהדרגות לעיל. המשתמש רשאי לכתוב ביקורות, להוסיף מידע, לערוך נתונים ולתרום מאמרים פרי עטו. דירוג האלבומים באתר פועל על פי סקלה שמ-1.0 (נורא) עד 5.0 (קלאסי). אתר האינטרנט הרשמי של Sputnikmusic (באנגלית) Sputnikmusic, ברשת החברתית אקס (טוויטר) ‏How We Create the Metascore Magic, באתר Metacritic דוגמה להבאת סימוכין מהאתר, באתר הגרדיאן ‏Song sites face legal crackdown, באתר ה-BBC רשימת המשתמשים לפי דרגתם, באתר הרשמי